පාස්කු ප්‍රහාරය එල්ල වන බව හොඳින්ම දැනගෙන හිටපු ජනාධිපතිවරයා විදෙස්ගත වූ බවට තමන් විශ්වාස කරන බවට හිටපු ආරක්ෂක ලේකම් හේමසිරි ප්‍රනාන්දු මහතා පාස්කු ජනපති කොමිසමේදී ප්‍රකාශ කළා.මේ අතර පාස්කු ප්‍රහාරය එල්ල වන අවස්ථාව වන විට මෙරට ආරක්ෂක තත්ත්වය බිඳ වැටී තිබූ බව හිටපු අග්‍රාමාත්‍ය රනිල් වික්‍රමසිංහ මහතා පාස්කු ප්‍රහාරය සම්බන්ධයෙන් විමර්ශනය කෙරෙන ජනාධිපති කොමිසමේදී පිළිගත්තා.එහිදී වැඩිදුරටත් සාක්ෂි දෙමින් ඔහු සඳහන් කළේ පාස්කු ප්‍රහාරය සම්බන්ධයෙන් පැවති ආණ්ඩුව සාමූහිකව වගකීම භාරගත යුතුව තිබූ බවයි.පාස්කු ප්‍රහාරය එල්ලවන අවස්ථාවේ මෙරට අග්‍රාමාත්‍යවරයා ලෙස කටයුතු කළ රනිල් වික්‍රමසිංහ මහතා සාක්ෂි ලබාදීමට ඊයේ ජනාධිපති කොමිසම හමුවට පැමිණියේ  දෙවෙනි දිනටයි.සාක්ෂි ලබාදෙමින් හිටපු අග්‍රාමාත්‍යවරයා සඳහන් කළේ 2018 ඔක්තෝබර් මාසයේ සිට පාස්කු ප්‍රහාරය එල්ලවන අවස්ථාව දක්වා තමන්ව ජාතික ආරක්ෂක කවුන්සිලයේ රැස්වීම් සඳහා නොකැඳවූ බවයි.රජයේ අතිරේක සොලිසිටර් ජෙනරාල්වරිය - " ඉදිරිපත් වූ කරුණු අනුව ඔබේ පාර්ශවය හා හිටපු ජනාධිපතිගේ පාර්ශවය මතගැටුම් තිබූ බව දැන් නොරහසක් නේද ?"හිටපු අග්‍රාමාත්‍ය - රනිල් වික්‍රමසිංහ -" එහෙම මත ගැටීම් නම් තිබුණේ නැහැ.